El reináu de Mauregatu revela un gran rellumu cultural. Entama espardese la idea de que lapostol Santyagu predicó nHispania. Nun poema dirixíu  al rei Mauregatu apaez per primer vez la mención a Santiagu como patronu. Nel 786 Beatu de Llébana, conseyeru del rei, publica los sos Comentarios al Apocalipsis y un añu antes escribió lApoloxéticu, dando la razón a la Ilesia dUviéu na so llucha contra la de Toledo pola herexía adopcionista, lo que permitió a la Ilesia asturiana independizase de la toledana y convertise en primada del reinu. Alfonsu II ta unxíu col aceite sagráu un 14 de setiembre de 791. Lleva la corte a Uviéu convirtiéndola nuna ciudá  real. Vuelve a la política de conquistes tomando Lutos o Lisboa y anuncia una xenial idea que va dar fama europea al reinu dAsturia: el milagrosu descubrimientu nel so territoriu de la tumba de Santyagu apostol, entamando él mesmu un camín de pelegrinos que dibuxa una bayurosa ruta comercial per Asturia. Alfonsu II muerre ensin fíos y el so cuñáu Nepocianu I ye rei dAsturia. Ramiro I quita-y la corona pola fuerza les armes, sucediéndolu Ordoñu I. Al final del reináu dAlfonsu III surde la idea política  del neogoticismu pa xustiticar la política imperialista del reinu atacando territorios más al sur del Dueru que nunca pertenecieron a los ástures, pretendiendo asina lexitimar una conquista espansiva. El reinu dAsturia nun podía reclamar los antiguos dominios visigodos y por ello invéntase tola teoría de la supuesta reconquista que nunca esistió.